b'\n_START_ARTICLE_\nKnut Walle\n_START_SECTION_\nUtdannelse\n_START_PARAGRAPH_\nWalle studerte ved Statens Teaterskole fra 1968 til 1972.\n_START_SECTION_\nYrkesliv\n_START_PARAGRAPH_\nI 1970 spilte Knut Walle i NRK Fjernsynets komiserie Pim og Laffen; regi og manus var ved Arne Skouen, og seriens hovedroller ble spilt av Inger Marie Andersen og Henki Kolstad. Walle spilte deres yngste s\xc3\xb8nn \xc2\xabJeppe\xc2\xbb._NEWLINE_Walles teaterdebut etter endt utdannelse var William Shakespeares Leken i skogen (originaltittel: As You Like It) med Teatret V\xc3\xa5rt i Frognerparken i Oslo. Dette var en sommerteaterforestilling, og Walle spilte rollen som \xc2\xabOliver, s\xc3\xb8nn av Roland de Bois\xc2\xbb. Han spilte deretter dobbeltrollen \xc2\xabDromio\xc2\xbb i Shakespeares Tvillingene (originaltittel: A Comedy of Errors) ved Teateret V\xc3\xa5rt i Molde. Tvillingene var det f\xc3\xb8rste stykket Teatret V\xc3\xa5rt satte opp etter at de etablerte seg i Molde._NEWLINE_Walle har v\xc3\xa6rt ansatt ved Teatret V\xc3\xa5rt, Fjernsynsteatret, Nationaltheatret, Torshovteatret, H\xc3\xa5logaland Teater og som kunstnerisk leder ved Beaivv\xc3\xa0s S\xc3\xa0mi Teahter. Han har hatt engasjementer ved Den Nationale Scene, Oslo Nye Teater, Tr\xc3\xb8ndelag Teater, ABC-teatret, Agder Teater og Teater Ibsen._NEWLINE_Walle har ogs\xc3\xa5 hatt roller i kjente film-/TV-produksjoner som Reisen til Julestjernen (1976/2012), Veiviseren, H\xc3\xa5kon H\xc3\xa5konsen, Snarveien, Kautokeino-oppr\xc3\xb8ret, Julenatt i Bl\xc3\xa5fjell og Glassdukkene._NEWLINE_Fra 2001 har han drevet sitt eget monologteater, Udhavn Teater. Forestillingene fra Udhavn Teater har ogs\xc3\xa5 blitt vist p\xc3\xa5 Sandermosen stasjon.'